BG Официален вестник на Европейския съюз C 140/47

Становище на Европейския комитет на регионите — „Оперативната съвместимост като средство за модернизиране на обществения сектор“

(2015/C 140/09)

Докладчик : г-жа Odeta Žerlauskienė (LT/АЛДЕ), член на Общинския съвет на Skuodas Отправен документ : Предложение за решение на Европейския парламент и на Съвета за създаване на програма за решения за оперативна съвместимост за европейските публични администрации, предприятията и гражданите (ISA2): „Оперативната съвместимост като средство за модернизиране на обществения сектор“, COM(2014) 367 final

I. ПОЛИТИЧЕСКИ ПРЕПОРЪКИ

ЕВРОПЕЙСКИЯТ КОМИТЕТ НА РЕГИОНИТЕ

1. подчертава ползите и възможностите, предоставяни от мащабното използване на информационните и комуникационни технологии (ИКТ) за по-голяма ефективност и прозрачност на публичния сектор;

2. отбелязва значението на достъпността на публичните институции за частните лица и предприятията посредством електронни средства, независимо от физическото местонахождение на заявителя и поради това подчертава своята подкрепа за развитието на трансграничните обществени услуги, по-специално тези, обхващащи аспекти като оперативната съвместимост и електронната идентификация, електронния подпис, връчването на документи по електронен път и други елементи на електронното управление (1);

3. подчертава значението на оперативната съвместимост между публичните администрации на различните държави членки и тези на Европейския съюз като част от общата модернизация на публичните администрации в ЕС, както и на органите на Общността, с оглед постигането на целите на стратегията „Европа 2020“ и на водещата ѝ инициатива: „Програма в областта на цифровите технологии за Европа“ (2);

4. отбелязва, че ЕС отделя значително внимание на програмите за оперативна съвместимост, откакто бяха въведени за първи път през 1995 г. (3), и че различни органи на ЕС дадоха положителна оценка на този вид дейности (4). Ето защо призовава този ангажимент да се запази и да продължи процесът на по-нататъшна модернизация на обществените услуги, като се насърчава доброто управление и се улеснява трансграничното и междусекторното взаимодействие;

5. приветства заключенията на Европейския съвет от 24-25 октомври 2013 г., в които се препоръчва да продължи модернизацията на публичната администрация, като се акцентира по-конкретно на електронните услуги като електронно управление, електронно здравеопазване, електронно фактуриране и електронни обществени поръчки, и в които се подчертава необходимостта да се гарантира оперативната съвместимост между посочените по-горе услуги, като по този начин се осигурят повече и по-добри цифрови услуги за гражданите и предприятията в цяла Европа, намаляване на разходите и повишаване на ефективността, прозрачността и качеството на услугите в публичния сектор;

6. желае да обърне внимание на резултатите от Годишния обзор на растежа, публикуван от Комисията през 2011, 2012 и 2013 г., които показват, че качеството на европейските публични администрации оказва непосредствено въздействие върху икономическата среда, поради което е решаващ фактор за стимулиране на производителността, конкурентоспособността и растежа, и във връзка с това подчертава значението на своевременното и цялостното модернизиране на публичните администрации;

7. подчертава, че над 1 00 000 местни и регионални власти от всички 28 държави — членки на ЕС, както и от други държави, пряко засегнати от законодателството на ЕС, са ключов доставчик на услуги за гражданите и предприятията, затова гласът им трябва да бъде чут и взет под внимание при изготвянето на всякакви инициативи, свързани с предоставянето на обществени услуги;

8. приветства предложението относно Програмата за решения за оперативна съвместимост за европейските публични администрации, предприятията и гражданите (ISA2), тъй като приема, че то е и стъпка в посока завършване на изграждането на европейския цифров пазар (5). Комитетът подчертава обаче, че е важно да се гарантира съответствието на това предложение с други свързани области на действие, като например Европейския семестър, програмата „Хоризонт 2020“, Механизма за свързване на Европа (МСЕ), Програмата в областта на цифровите технологии за Европа — стълб II относно оперативната съвместимост и стандартите, Европейската стратегия за оперативна съвместимост и Европейската рамка за оперативна съвместимост, и техните бъдещи актуализации с оглед постигане на максимална съгласуваност и взаимодействия;

Към оперативна съвместимост на публичните администрации в ЕС

9. отбелязва, че резултатите от проучванията показват, че пред правителствата на държавите членки все още стои дълъг път, за да гарантират на предприятията и частните лица безпроблемен достъп до онлайн обществени услуги, дори и в собствената им страна (показателят в момента възлиза на 72 % за всички услуги), като същевременно достъпността на трансграничните обществени услуги за граждани на друга държава от ЕС е едва 42 %, т.е. по-малко от половината услуги (6);

10. подчертава значението на европейското равнище в координирането и предоставянето на насоки за добри практики в нови области, като например електронни обществени услуги и тяхната трансгранична оперативна съвместимост;

11. подчертава, че използването на отворени стандарти води до намаляване на разходите, повторна използваемост и гъвкавост на крайния продукт;

12. призовава във връзка с това за действия за осигуряване на пълна междусекторна и трансгранична оперативна съвместимост на електронните услуги на ЕС и държавите членки на национално, регионално и местно равнище, което да дава възможност на всички заинтересовани страни да се включат в тази система, когато това е целесъобразно;

13. приветства факта, че проекторешението се основава на инициативата за електронно сближаване, която има за цел опростяване и рационализиране на прилагането на политиката на сближаване за периода 2014-2020 г. чрез електронен обмен на информация между бенефициерите и съответните органи;

14. споделя предпазливостта, изразена в проекторешението, предвид факта, че при секторния подход на оперативната съвместимост съществува риск от приемане на различни или несъвместими решения на национално или на секторно равнище, което ще създаде нови електронни бариери, които възпрепятстват правилното функциониране на вътрешния пазар и свързаните с него свобода на движение и конкурентоспособност на пазара;

15. приветства ангажимента, поет в рамките на Програмата ISA2, да се насърчава и когато е целесъобразно да се подкрепя частичното или пълното стандартизиране на съществуващите решения за оперативна съвместимост и това да става в сътрудничество с други дейности по стандартизация на равнище ЕС и в европейските и другите международни организации по стандартизация;

16. отбелязва, че законодателството в областта на оперативната съвместимост следва да обхване частните лица и бизнеса (7), и във връзка с това призовава Програмата ISA2 да бъде по-отворена към неправителствения сектор;

17. обръща внимание на високата степен на доверие в компютърните услуги „в облак“ (8), но би искал да отбележи, че поради физическото естество на тази услуга, следва да се даде най-висок приоритет на въпросите на сигурността и целостта на оперативно съвместимите системи;

18. подчертава, че оперативната съвместимост на електронното управление изисква не само съвместимост на системите (M2M решения), но също така капацитет на гражданските служби да работят в тясно сътрудничество с информационните системи, както и обществена осведоменост за възможностите, които тези системи предлагат. Във връзка с това Комитетът предлага да се добавят компонентите изграждане на капацитет на човешките ресурси в областта на цифровите и езиковите умения и повишаване на осведомеността за Програмата ISA2, подобно на предложеното в други законодателни актове (9);

Приложно поле

19. приветства приложното поле на предложената Програма ISA2, което ще обхване всички административни равнища — европейско, местно, регионално и национално — и се ангажира да вземе предвид техните потребности, както и, при необходимост, тези на гражданите и предприятията (10);

20. отбелязва, че в редица министерски декларации (11) министрите призоваваха Комисията да улесни сътрудничеството между държавите членки чрез прилагане на решения за трансгранична и междусекторна оперативна съвместимост, които ще позволят предлагането на по-ефективни и сигурни обществени услуги;

21. приветства във връзка с това предоставянето на тези оперативно съвместими решения за неограничено ползване на другите институции и органи на Съюза, както и на националните, регионалните и местните публични администрации, за да се улесни трансграничното или междусекторното взаимодействие между тях (12);

22. приветства отварянето на Програмата ISA2 към страните от Европейското икономическо пространство и страните кандидатки, като инструмент за насърчаване на тяхната интеграция в ЕС. При все това препоръчва, като се отчитат възможният интерес от други партньорски държави и потенциалът за разпространение на стимули за добро управление, финансирането по Програмата ISA2 да се отвори за други страни партньорки на ЕС, преди всичко за страните от Източното партньорство или участващите в Евро-средиземноморски партньорства;

23. счита въпреки всичко за ограничена и неопределена разпоредбата, съгласно която националните администрации могат да бъдат подкрепяни в усилията им чрез специални инструменти по линия на европейските структурни и инвестиционни фондове (ЕСИФ) и призовава за по-подробно разработване на това предложение;

Координация на напредък в осигуряването на оперативна съвместимост

24. Признава напредъка в постигане на оперативна съвместимост на европейските обществени услуги, направен с въвеждането на Европейската стратегия за оперативна съвместимост и Европейската рамка за оперативна съвместимост (ЕРОС) и предлага Комисията да докладва редовно относно степента на оперативна съвместимост за обществени услуги в различните държави членки, държавите от ЕИП и държавите кандидатки, както и да предоставя междусекторни анализи, като по този начин се открояват най-добрите практики и прилагането на отворения метод на координация в тази област;

25. призовава текущите промени в междусекторната и трансграничната оперативна съвместимост на електронните услуги на публичните администрации в целия ЕС, включително на местно и регионално равнище, да бъдат част от показателите, които да бъдат разработени в ежегодно обновяваната работна програма, с цел измерване на въздействието на програмата;

26. като има предвид ниския процент на отговорите от държавите членки в рамките на консултациите относно Програмата ISA2 (13), препоръчва Комисията да се стреми по-активно да включи държавите членки, както и поднационални органи, при прегледа на Програмата ISA2;

27. приветства позоваването на многоезичието като един от основните принципи на Програмата ISA2 (14) и призовава Комисията да обърне необходимото внимание на развитието на многоезични решения, като предоставя на крайните потребители повече възможности да използват решения на родния си език;

28. предвид възможностите за злоупотреба със съхраняваните и обработвани данни, както и социалните и политическите последици, предлага сигурността на използване изрично да се упоменава като един от общите принципи, приложими за всички дейности, финансирани по линия на Програмата ISA2;

29. тъй като изпълнението на действията по линия на програмите, предшестващи Програмата ISA2, често беше възпрепятствано от тромави процедури за възлагане на обществени поръчки, призовава Комисията да търси възможни подобрения в тази област, което също така ще позволи да се подкрепят принципите на добро финансово управление и ефективност на разходите;

30. позовава се на често изразяваната си подкрепа за развитието на нови общи рамки в проекторешението за ISA2 и призовава за подход на по-ефективно използване на ресурсите, с основен акцент по-скоро върху актуализирането и разширяването на съществуващата инфраструктура, отколкото върху създаване на нова такава;

31. заявява, че предложението съответства на принципите на субсидиарност и пропорционалност, но отбелязва, че ефективното участие на държавите членки и техните местни и регионални власти в програмата ISA2 ще бъде от съществено значение, за да бъдат изцяло постигнати нейните цели и да се гарантира постоянното спазване на принципа на субсидиарност по време на прилагането на програмата;

32. отбелязва в този контекст необходимостта от тясно взаимодействие с всички равнища на публичната администрация, особено с равнището на управление, което е най-близо до гражданите и предоставя най-широк спектър от услуги — местните и регионалните власти;

33. приветства амбициозното намерение да се ограничи участието на Програмата ISA2 до случаи на доказана добавена стойност за Съюза и които имат осезателен принос за укрепването и прилагането на политиките и законодателството на ЕС, като по този начин се постигнат значителни синергии чрез координация между различните държави или сектори.

II. ПРЕПОРЪКИ ЗА ИЗМЕНЕНИЯ

Изменение 1

Преамбюл, съображение 19.

Текст, предложен от Комисията Изменение на КР (20) Сигурността на използване и съхранените в облаци данни е още една област, която е необходимо да бъде обхваната от ISA2.

Изменение 2

Преамбюл, съображение 28.

Текст, предложен от Комисията Изменение на КР (28) Повишаването на институционалния капацитет на публичните органи и заинтересованите страни и допринасянето за ефективна публична администрация е една от тематичните цели, посочени в Регламент (ЕС) № 1303/2013. В този контекст програмата ISA2 следва да бъде координирана с програмите и инициативите, подпомагащи модернизирането на публичните администрации (например в областта на цифровите технологии) и свързаните с тях мрежи (например Европейската мрежа на публичните администрации), като целта е да се постигне полезно взаимодействие с тях. (28) Повишаването на институционалния капацитет на публичните органи и заинтересованите страни и допринасянето за ефективна публична администрация е една от тематичните цели, посочени в Регламент (ЕС) № 1303/2013. В този контекст програмата ISA2 следва да бъде координирана с програмите и инициативите, подпомагащи модернизирането на публичните администрации (например в областта на цифровите технологии) и свързаните с тях мрежи (например Европейската мрежа на публичните администрации), като целта е да се постигне полезно взаимодействие с тях и да се допринесе за изграждането на човешки капацитет в публичните администрации .

Изложение на мотивите

Оперативната съвместимост може да бъде постигната единствено ако публичните администрации, които се очаква да я осъществяват, разполагат с капацитет да го сторят, което сега не винаги е така.

Изменение 3

Преамбюл, съображение 29.

Текст, предложен от Комисията Изменение на КР (29) Оперативната съвместимост на европейските публични администрации е от значение за всички равнища на управление — европейско, местно, регионално и национално. Поради това е важно решенията да отчитат потребностите на тези равнища, а при необходимост — и нуждите на гражданите и предприятията. (29) Оперативната съвместимост на европейските публични администрации е от значение за всички равнища на управление — европейско, местно, регионално и национално. Поради това е важно решенията да отчитат потребностите на тези равнища, а при необходимост — и нуждите на гражданите и предприятията. Местните и регионалните органи трябва да участват непосредствено в прегледа на ISA2.

Изложение на мотивите

Предвид че местните и регионалните власти участват в програмата и нейното прилагане, необходимо е те също да бъдат включени в прегледа, тъй като техният опит може да се различава от този на други участници.

Изменение 4

Преамбюл, съображение 30

Текст, предложен от Комисията Изменение на КР (30) Усилията на националните администрации могат да се подкрепят чрез конкретни инструменти по линия на европейските структурни и инвестиционни фондове. Тясното сътрудничество по програмата ISA2 ще повиши в максимална степен очакваните ползи от тези инструменти, като се гарантира, че финансираните проекти са съгласувани с действащите в целия ЕС рамки и спецификации за оперативна съвместимост, като например Европейската рамка за оперативна съвместимост. (30) Усилията на националните, регионалните и местните администрации могат да се подкрепят чрез конкретни инструменти по линия на европейските структурни и инвестиционни фондове. Тясното сътрудничество по програмата ISA2 ще повиши в максимална степен очакваните ползи от тези инструменти, като се гарантира, че финансираните проекти са съгласувани с действащите в целия ЕС рамки и спецификации за оперативна съвместимост, като например Европейската рамка за оперативна съвместимост.

Изменение 5

Преамбюл, съображение 32.

Текст, предложен от Комисията Изменение на КР (32) Необходимо е да се разгледа възможността за използване на предприсъединителни фондове, за да се подпомогне участието в програмата ISA2 на държавите кандидатки, както и приемането и по-нататъшното прилагане от тяхна страна на предвидените в програмата решения. (32) Необходимо е да се разгледа възможността за използване на предприсъединителни фондове, за да се подпомогне участието в програмата ISA2 на държавите кандидатки, както и приемането и по-нататъшното прилагане от тяхна страна на предвидените в програмата решения. За да се насърчат държавите от Източното партньорство или Евро-средиземноморското партньорство да възприемат европейските стандарти за оперативна съвместимост, ако те изразят желание да участват, за тези държави ще трябва да се осигури финансиране от ISA2.

Изменение 6

Член 2

Текст, предложен от Комисията Изменение на КР За целите на настоящото решение се прилагат следните определения: За целите на настоящото решение се прилагат следните определения: (1) „оперативна съвместимост“ означава способността на различни и разнообразни по своя характер организации да си взаимодействат за постигане на взаимноизгодни и съгласувани общи цели, което включва споделянето на информация и знания между организациите чрез поддържаните от тях бизнес процеси, изразяващо се в обмен на данни между съответните им системи за информационни и комуникационни технологии (ИКТ); (1) „оперативна съвместимост“ означава способността на различни и разнообразни по своя характер организации да си взаимодействат за постигане на взаимноизгодни и съгласувани общи цели, което включва споделянето на информация и знания между организациите чрез поддържаните от тях бизнес процеси, изразяващо се в обмен на данни между съответните им системи за информационни и комуникационни технологии (ИКТ); (2) „европейски публични администрации“ означава публични администрации на равнището на ЕС, на национално, регионално и местно равнище; (2) „решения за оперативна съвместимост“ означава общи рамки, общи услуги и инструменти с общо предназначение, улесняващи сътрудничеството между различни и разнообразни по своя характер организации, като те или се финансират самостоятелно и са разработени от програмата ISA2, или са разработени в сътрудничество с други инициативи на Съюза въз основа на установените изисквания на европейските публични администрации; (2 3 ) „решения за оперативна съвместимост“ означава общи рамки, общи услуги и инструменти с общо предназначение, улесняващи сътрудничеството между различни и разнообразни по своя характер организации, като те или се финансират самостоятелно и са разработени от програмата ISA2, или са разработени в сътрудничество с други инициативи на Съюза въз основа на установените изисквания на европейските публични администрации; (3) използване като „инкубатор на решения“ означава разработването или поддръжката на оперативно съвместими решения по време на техния пилотен етап — преди да бъдат приведени в действие в рамките на други програми или инициативи на Съюза; (3 4 ) използване като „инкубатор на решения“ означава разработването или поддръжката на оперативно съвместими решения по време на техния пилотен етап — преди да бъдат приведени в действие в рамките на други програми или инициативи на Съюза; (4) използване като „звено между решенията“ означава допълнителното разработване или поддръжката на напълно функциониращите решения за оперативна съвместимост, преди те да бъдат предоставени в рамките на други програми или инициативи на Съюза; (4 5 ) използване като „звено между решенията“ означава допълнителното разработване или поддръжката на напълно функциониращите решения за оперативна съвместимост, преди те да бъдат предоставени в рамките на други програми или инициативи на Съюза; (5) „общи рамки“ означава спецификации, стандарти, методики, насоки, общи семантични активи и други подобни подходи и документи; (5 6 ) „общи рамки“ означава спецификации, стандарти, методики, насоки, общи семантични активи и други подобни подходи и документи; (6) „общи услуги“ означава организационен и технически капацитет за осигуряване на общ резултат за ползвателите, включително операционни системи, приложения и цифрови инфраструктури с широко предназначение, които отговарят на общите изисквания на ползвателите в различните области на политиката или в различните географски райони, заедно с подкрепящото ги оперативно управление; (6 7 ) „общи услуги“ означава организационен и технически капацитет за осигуряване на общ резултат за ползвателите, включително операционни системи, приложения и цифрови инфраструктури с широко предназначение, които отговарят на общите изисквания на ползвателите в различните области на политиката или в различните географски райони, заедно с подкрепящото ги оперативно управление; (7) „инструменти с общо предназначение“ означава системи, референтни платформи, платформи за съвместно използване и сътрудничество, както и общи компоненти, които отговарят на общите изисквания на ползвателите в различните области на политиката или в различните географски райони; (7 8 ) „инструменти с общо предназначение“ означава системи, референтни платформи, платформи за съвместно използване и сътрудничество, както и общи компоненти, които отговарят на общите изисквания на ползвателите в различните области на политиката или в различните географски райони; (8) „действия“ означава проекти, решения в оперативна фаза и съпътстващи мерки; (8 9 ) „действия“ означава проекти, решения в оперативна фаза и съпътстващи мерки; (9) „проект“ означава ограничена във времето последователност от ясно определени задачи, с които се отговаря на установени потребности на ползвателите чрез поетапен подход; (9 10 ) „проект“ означава ограничена във времето последователност от ясно определени задачи, с които се отговаря на установени потребности на ползвателите чрез поетапен подход; (10) „съпътстващи мерки“ означава: — стратегически мерки и мерки за повишаване на осведомеността, — мерки в подкрепа на управлението на програмата ISA2, — мерки, свързани с обмен на опит, както и с обмен и популяризиране на добри практики, — мерки за насърчаване на многократната приложимост на съществуващите решения за оперативна съвместимост, — мерки за изграждане на общности и повишаване на капацитет и — мерки за определяне на полезното взаимодействие с инициативи, свързани с оперативната съвместимост в други области на политиката на Съюза; (10 11 ) „съпътстващи мерки“ означава: — стратегически мерки и мерки за повишаване на осведомеността, — мерки в подкрепа на управлението на програмата ISA2, — мерки, свързани с обмен на опит, както и с обмен и популяризиране на добри практики, — мерки за насърчаване на многократната приложимост на съществуващите решения за оперативна съвместимост, — мерки за изграждане на общности и повишаване на капацитет и — мерки за определяне на полезното взаимодействие с инициативи, свързани с оперативната съвместимост в други области на политиката на Съюза; (11) „европейска референтна рамка за оперативна съвместимост“ означава обща структура, съставена от принципи и насоки относно прилагането на оперативно съвместими решения в Европейския съюз; (11 12 ) „европейска референтна рамка за оперативна съвместимост“ означава обща структура, съставена от принципи и насоки относно прилагането на оперативно съвместими решения в Европейския съюз; (12) „атлас на оперативната съвместимост в Европа“ означава база данни относно решения за оперативна съвместимост за европейските публични администрации, които са предоставени в единен формат от институциите на Съюза и държавите членки и които отговарят на някои специфични и представени в европейската референтна рамка за оперативна съвместимост критерии за многократна приложимост и оперативна съвместимост. (12 13 ) „атлас на оперативната съвместимост в Европа“ означава база данни относно решения за оперативна съвместимост за европейските публични администрации, които са предоставени в единен формат от институциите на Съюза и държавите членки и които отговарят на някои специфични и представени в европейската референтна рамка за оперативна съвместимост критерии за многократна приложимост и оперативна съвместимост.

Изменение 7

Член 3

Текст, предложен от Комисията Изменение на КР Програмата ISA2 подкрепя и насърчава: Програмата ISA2 подкрепя и насърчава: (а) оценката, усъвършенстването, въвеждането, лансирането, функционирането и многократната приложимост на съществуващите трансгранични или междусекторни решения за оперативна съвместимост; (а) оценката, усъвършенстването, въвеждането, лансирането, функционирането и многократната приложимост на съществуващите трансгранични или междусекторни решения за оперативна съвместимост; (б) разработването, въвеждането, лансирането, функционирането и многократната приложимост на новите трансгранични или междусекторни решения за оперативна съвместимост; (б) разработването, въвеждането, лансирането, функционирането и многократната приложимост на новите трансгранични или междусекторни решения за оперативна съвместимост; (в) оценката на въздействието, което предлаганото или приетото законодателство на ЕС оказва върху ИКТ; (в) оценката на въздействието, което предлаганото или приетото законодателство на ЕС оказва върху ИКТ; (г) установяването на пропуските в законодателството, които възпрепятстват оперативната съвместимост между европейските публични администрации; (г) установяването на пропуските в законодателството, които възпрепятстват оперативната съвместимост между европейските публични администрации; (д) създаването, поддръжката и усъвършенстването на европейската референтна рамка за оперативна съвместимост; (д) създаването, поддръжката и усъвършенстването на европейската референтна рамка за оперативна съвместимост; (е) създаването и поддръжката на атласа на оперативната съвместимост в Европа като инструмент, който улеснява многократната приложимост на съществуващите решения за оперативна съвместимост и определя областите, където такива решения все още липсват; (е) създаването и поддръжката на атласа на оперативната съвместимост в Европа като инструмент, който улеснява многократната приложимост на съществуващите решения за оперативна съвместимост и определя областите, където такива решения все още липсват; (ж) оценката, актуализирането и популяризирането на съществуващите общи спецификации и стандарти и разработването, въвеждането и насърчаването на нови общи спецификации и стандарти чрез платформите за стандартизация на Съюза и в сътрудничество с европейски или международни организации по стандартизация (в зависимост от случая); (ж) оценката, актуализирането и популяризирането на съществуващите общи спецификации и стандарти и разработването, въвеждането и насърчаването на нови общи спецификации и стандарти чрез платформите за стандартизация на Съюза и в сътрудничество с европейски или международни организации по стандартизация (в зависимост от случая) , включително във връзка с преноса, обработката и сигурното съхраняване на данни ; (з) разработването на механизми, с които ще се извършва измерване и количествено определяне на ползите от решенията за оперативна съвместимост. (з) разработването на механизми, с които ще се извършва измерване и количествено определяне на ползите от решенията за оперативна съвместимост. Програмата ISA2 може също да се използва като инкубатор на решения чрез пилотното изпълнение на нови решения за оперативна съвместимост и като звено между тях чрез прилагането на съществуващи решения за оперативна съвместимост. Програмата ISA2 може също да се използва като инкубатор на решения чрез пилотното изпълнение на нови решения за оперативна съвместимост и като звено между тях чрез прилагането на съществуващи решения за оперативна съвместимост.

Изложение на мотивите

Преносът, обработката и сигурното съхраняване на данни са изключително важни в областта на оперативната съвместимост и би трябвало да бъдат взети предвид при разработването и популяризирането на нови стандарти.

Изменение № 8

член 11, параграф 1

Текст, предложен от Комисията Изменение на КР Комисията и комитетът ISA2 извършват редовно наблюдение на изпълнението и въздействието на програмата ISA2 и на степента на удовлетворение на нейните ползватели. Наред с това те проучват полезното взаимодействие с други допълващи я програми на Съюза. Комисията и комитетът ISA2 извършват редовно наблюдение на изпълнението и въздействието на програмата ISA2 и на степента на удовлетворение на нейните ползватели. Наред с това те Националните и поднационалните власти би трябвало да бъдат консултирани, за да се получи обратна информация относно резултатите от това наблюдение. Комисията и комитетът ISA2 също би трябвало да проучват полезното взаимодействие с други допълващи я програми на Съюза.

Изложение на мотивите

Важно е да се поддържа диалогът с националните и поднационалните власти, които участват в програмата.

Изменение № 9

член 11, параграф 2

Текст, предложен от Комисията Изменение на КР Комисията ежегодно докладва пред комитета ISA2 за изпълнението на програмата. Комисията ежегодно докладва пред комитета ISA2 , Европейския парламент, Съвета и Комитета на регионите за изпълнението на програмата и равнището на оперативната съвместимост в публичните служби в различните държави членки .

Изложение на мотивите

Информацията относно изпълнението на програмата ISA2 би трябвало да стане широко достояние. Важно е да се следи равнището на оперативната съвместимост в отделните държави членки, както се взема предвид оперативната съвместимост на услугите, предоставяни от регионалните или местните власти.

Изменение 10

Член 12

Текст, предложен от Комисията Изменение на КР 1. Програмата ISA2 предоставя възможност за участие на държавите от Европейското икономическо пространство и държавите кандидатки в рамките на съответните им споразумения със Съюза. 1. Програмата ISA2 предоставя възможност за участие на държавите от Европейското икономическо пространство и държавите кандидатки в рамките на съответните им споразумения със Съюза. 2. Насърчава се сътрудничеството с други трети държави и международни организации или органи, особено в рамките на Евросредиземноморското партньорство и Източното партньорство, както и със съседни държави — по-конкретно от регионите на Западните Балкани и Черно море. Свързаните с това сътрудничество разходи не се покриват от програмата ISA2. 2. Насърчава се сътрудничеството с други трети държави и международни организации или органи, особено в рамките на Евросредиземноморското партньорство и Източното партньорство, както и със съседни държави — по-конкретно от регионите на Западните Балкани и Черно море. Свързаните с това сътрудничество разходи не се би трябвало частично да се покриват от програмата ISA2. 3. Когато е целесъобразно, програмата насърчава многократното използване на разработените от нея решения от страна на трети държави. 3. Когато е целесъобразно, програмата насърчава многократното използване на разработените от нея решения от страна на трети държави.

Изложение на мотивите

За да се насърчава международното сътрудничество в областта на оперативната съвместимост, е необходимо да се предвиди възможността програмата частично да покрива разходите.

Брюксел, 12 февруари 2015 г. Председател на Европейския комитет на регионите Markku MARKKULA

(1) Вж. CdR 4165/2014, 5960/2013, 5559/2013, 3597/2013, 1646/2013, 2414/2012, 1673/2013, 626/2012, 402/2012, 65/2011 и 104/2010.

(2) „Програма в областта на цифровите технологии за Европа“, съобщение на Комисията COM(2010) 245 final, 28.8.2010 г.

(3) За първи правен акт в тази област се счита Решение № 95/468/ЕО на Съвета от 6 ноември 1995 г. относно участието на Общността в областта на обмена на данни по телематичен път между администрациите (IDA).

(4) Резолюция на Европейския парламент относно електронното управление като движеща сила за изграждането на конкурентоспособен единен цифров пазар (3 април 2012 г.).

(5) Предложение за решение на Европейския парламент и на Съвета за създаване на програма за решения за оперативна съвместимост за европейските публични администрации, предприятията и гражданите (ISA2): „Оперативната съвместимост като средство за модернизиране на обществения сектор“, Брюксел, 26.6.2014 г., COM(2014) 367 final 2014/0185 (COD)

(6) eGovernment Benchmark Framework 2012-2015 Method paper July 2012, Final Report: A study prepared for the European Commission DG Communications Networks, Content & Technology, available at https://ec.europa.eu/digital-agenda/sites/digital-agenda/files/eGovernment%20Benchmarking%20method%20paper%20published%20version_0.pdf

(7) COM(2014) 367 final 2014/0185 (COD), стр. 10.

(8) Вж. Съобщение относно „Оползотворяване на потенциала на изчисленията в облак в Европа“. COM(2012) 529.

(9) По-специално в Регламент (ЕС) № 1303/2013.

(10) COM(2014) 367 final, параграф 29.

(11) Вж. декларациите, приети в Манчестър на 24 ноември 2005 г., в Лисабон на 19 септември 2007 г., в Малмьо на 18 ноември 2009 г. и в Гранада на 19 април 2010 г.

(12) COM(2014) 367 final, параграф 2 от Решението.

(13) 16 от 28 държави членки отговориха в рамките на консултациите, проведени през ноември 2013 г., вж. COM(2014) 367 final 2014/0185 (COD), стр. 10.

(14) COM(2014) 367 final, член 4.